Ajuntament de .... 

ORDENANÇA FISCAL NÚM. 15

TAXA PER L’ESTACIONAMENT DE VEHICLES DE TRACCIÓ MECÀNICA EN LES VIES PÚBLIQUES MUNICIPALS

Article 1r.- Fonament i naturalesa

A l’empara del previst als articles 57 i 20.3.u) del text refós de la Llei reguladora de les hisendes locals, aprovat pel Reial decret legislatiu 2/2004, de 5 de març (TRLRHL), de conformitat amb allò que disposen els articles 15 a 19 d’aquest text legal, aquest Ajuntament estableix la taxa per l’estacionament de vehicles de tracció mecànica en les vies públiques municipals que es regirà per la present Ordenança fiscal.

Article 2n.- Fet imposable

1. Constitueix el fet imposable de la taxa l’aprofitament especial del domini públic local que es produeix per l'estacionament de vehicles de tracció mecànica en les vies públiques d'aquest municipi, dintre de les zones determinades per l’Ajuntament.

2. Als efectes d'aquesta Ordenança, s'entendrà per estacionament qualsevol immobilització d'un vehicle la durada de la qual passi de dos minuts, sempre que no estigui motivada per imperatius de circulació.

3. No està subjecte a la taxa regulada en aquesta ordenança l'estacionament dels vehicles següents:

a) Els vehicles estacionats en zones reservades per a la seva categoria o activitat.

b) Els vehicles autotaxis quan el conductor estigui present.
Article 3r.- Subjectes passius

1. Són subjectes passius de la taxa:

a) En els estacionaments de duració limitada, els conductors dels vehicles estacionats en les vies públiques, en les zones reservades a l’efecte.

b) En els estacionaments de duració il·limitada, les persones que figuren com a titulars dels vehicles en el permís de circulació.

2. Quan s’ignori la titularitat del conductor en els estacionaments de duració limitada, es liquidarà la taxa al titular del permís de circulació del vehicle.

Article 4t.- Responsables i successors

1. Són responsables tributaris les persones físiques i jurídiques determinades com a tals a la Llei general tributària i a l’Ordenança general.

2. La derivació de responsabilitat requerirà que, prèvia audiència de l’interessat, es dicti acte administratiu, en els termes previstos a la Llei general tributària.

3. Les obligacions tributàries pendents s’exigiran als successors de les persones físiques, jurídiques i entitats sense personalitat, en els termes previstos a la Llei general tributària i a l’Ordenança general.

Article 5è.- Beneficis fiscals

1. L’Estat, les comunitats autònomes i les entitats locals no estaran obligats al pagament de la taxa quan sol·licitin autorització per a estacionar amb duració il·limitada determinats vehicles, sempre que l’estacionament sigui necessari per als serveis públics de comunicacions que explotin directament i per a altres usos que immediatament interessin a la seguretat ciutadana o a la defensa nacional.

2. No s’aplicaran bonificacions ni reduccions per a la determinació del deute.

Article 6è.- Quota tributària

La quota de la taxa regulada en aquesta ordenança serà la següent:
A) Per als supòsits d'estacionament de vehicles de durada limitada:
	
	€

	Estacionament d'un vehicle per mitja hora
	

	Estacionament d'un vehicle per una hora
	

	Estacionament d'un vehicle per una hora i mitja
	


B) Per als supòsits d'estacionament de vehicles sense limitació en la seva durada, realitzat per persones físiques residents en les zones que s’hi determinin i prèviament autoritzats: ....... euros anuals per vehicle. 
Els estacionaments subjectes a aquesta segona tarifa no hauran de pagar cap quantitat per la primera, sempre que l'estacionament es realitzi en la zona de residència del titular del vehicle.

Article 7è.-  Meritació
1. Quan es tracti de l'estacionament de vehicles de durada limitada, la taxa es meritarà en el moment que s'efectuï aquest estacionament en les vies públiques.

2. Quan es tracti de l'estacionament de vehicles sense limitació en la seva durada, la taxa es meritarà periòdicament el dia 1 de gener de cada any.

Article 8è.- Període impositiu

1. Quan es tracti d’un estacionament de duració limitada, el període impositiu coincidirà amb el temps d’estacionament, el qual no pot excedir de 1,5 hores.

2. Quan es tracti d’un estacionament de duració il·limitada, l’autorització de la qual s’estengui  a diversos exercicis, el període impositiu comprendrà l’any natural, excepte en els supòsits d’inici o cessament en la utilització privativa o aprofitament especial. En aquest cas el període impositiu s’ajustarà a aquesta circumstància.

3. Respecte al prorrateig s’estarà al previst a l’Ordenança general.

Article 9è.- Règim de declaració i d’ingrés

1. La taxa s’exigirà en règim d’autoliquidació.

2. Quan es tracti de l’estacionament de duració limitada la taxa s’haurà de pagar en el moment en el qual s'iniciï l'estacionament. El pagament s’efectuarà en les màquines expedidores de bitllets acreditatius del pagament realitzat instal·lades en les vies públiques, havent de figurar aquest bitllet en la part interior del parabrises de forma totalment visible des de l’exterior durant el temps de l’estacionament.
3. En els supòsits en què es sol·liciti autorització per estacionar determinats vehicles en règim de duració il·limitada, juntament amb la corresponent sol·licitud d’autorització es presentarà degudament complimentat l’imprès d’autoliquidació de la taxa, corresponent a l’exercici en què es formula la sol·licitud.

Alternativament, pot presentar-se en el Servei Municipal de ......... els elements de la declaració a l’objecte que es presti l’assistència necessària per a determinar el deute. En aquest cas, s’expedirà un abonaré a l’interessat, a l’objecte que pugui satisfer la quota en aquell moment, o en el termini de deu dies, en els llocs de pagament indicats en el propi abonaré.

4. En els supòsits d’autorització per estacionar determinats vehicles sense limitació d’horari, quan aquesta autorització s’estengui a diversos exercicis, el pagament de la taxa s’efectuarà en el període que aprovi i anunciï l’Ajuntament, el qual no serà inferior a dos mesos. Amb la finalitat de facilitar el pagament, l’Ajuntament remetrà al domicili del subjecte passiu un document per a realitzar el pagament en les entitats bancàries col·laboradores.

No obstant això, la no recepció de l’esmentat document no invalida l’obligació de satisfer la taxa en el període determinat per l’Ajuntament en el seu calendari fiscal.

El distintiu acreditatiu del pagament haurà de figurar en lloc visible sempre que el vehicle es trobi estacionat en l’espai de la via pública autoritzat.
Article 10è.- Notificacions de les taxes

1. En supòsits d’aprofitaments especials continuats que s’estenguin a diversos exercicis, la primera liquidació es notificarà personalment al sol·licitant juntament amb l’alta en el registre de contribuents. La taxa d’exercicis successius es notificarà col·lectivament, mitjançant l’exposició pública del padró.

2. Els períodes de cobrament s’anunciaran mitjançant publicació en el Butlletí Oficial de la Província de Barcelona.

Article 11è.- Infraccions i sancions

Pel que respecta a les infraccions i sancions tributàries que, en relació a la taxa regulada en aquesta Ordenança, resultin procedents, s’aplicarà el que disposa la Llei general tributària i l’Ordenança general.

Disposició addicional.- Modificació dels preceptes de l'ordenança i de les referències que fa a la normativa vigent, amb motiu de la promulgació de normes posteriors

Els preceptes d'aquesta Ordenança fiscal que, per raons sistemàtiques reprodueixin aspectes de la legislació vigent i altres normes de desenvolupament, i aquells en què es facin remissions a preceptes d'aquesta, s'entendrà que són automàticament modificats i/o substituïts, en el moment en què es produeixi la modificació dels preceptes legals i reglamentaris de què porten causa.

Disposició final

La present Ordenança fiscal, aprovada provisionalment pel Ple de la Corporació en sessió celebrada el ...... i que ha quedat definitivament aprovada en data ......, regirà des del dia següent al de la publicació en el Butlletí Oficial de la Província de Barcelona i es mantindrà vigent fins la seva modificació o derogació expressa.
